Strandkålslekta

Crambe abyssinica
 Crambe arborea
 buskstrandkål (C. cordifolia)
 Crambe filiformis
 Crambe hispanica
 strandkål (C. maritima)
 Crambe tataria

Strandkålslekta (Crambe) er ei slekt i korsblomstfamilien.

De fleste artene er ett- eller flerårige urter, men i Makaronesia er nesten alle artene busker. Stengelen er opprett og rikt forgrenet øverst. Bladene er stilkete og ofte svært store. Blomstene er hvite, eller mer sjelden gule.

Slekta deles i tre seksjoner:

 seksjon Crambe – 19 arter som er utbredt fra Nord- og Øst-Europa sørover til Israel og Irak og østover gjennom Sentral-Asia til Xinjiang og Tibet i Kina. Slektas eneste art i Norge og ellers i Nord-Europa, strandkål (C. maritima), tilhører denne seksjonen. Strandkål vokser på havstrender, mens de fleste andre artene i seksjonen forekommer i steppe- og ørkenområder.
 seksjon Dendrocrambe – Disse forvedede plantene vokser i Makaronesia med 13 arter på Kanariøyene og én på Madeira. De fleste artene vokser i termofil skog i lavlandet, men noen finnes i laurbærskog eller kanarifuruskog.
 seksjon Leptocrambe – fem arter som er utbredt i middelhavsområdet og Øst-Afrika sørover til Rwanda og nordlige Tanzania.

Buskstrandkål (C. cordifolia) fra Kaukasia brukes som hageplante. Den afrikanske Crambe abyssinica dyrkes for de oljeholdige frøene.

Referanser

Eksterne lenker 
 

Korsblomstfamilien